CELEX: 32017R1858
Language: hu
Date: 2017-10-16 00:00:00
Title: A Tanács (EU) 2017/1858 rendelete (2017. október 16.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet módosításáról

16.10.2017   
            
            
               HU
            
            
               Az Európai Unió Hivatalos Lapja
            
            
               LI 265/1
            
         A TANÁCS (EU) 2017/1858 RENDELETE
   (2017. október 16.)
   a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről szóló, 2016. május 27-i (KKBP) 2016/849 tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               Az (EU) 2017/1509 rendelet (2) végrehajtja a (KKBP) 2016/849 határozatban rögzített meghatározott intézkedéseket.
            
         
               (2)
            
            
               2017. augusztus 5-én, illetve szeptember 11-én az Egyesült Nemzetek Biztonsági Tanácsa (a továbbiakban: ENSZ BT) elfogadta a 2371 (2017), illetve a 2375 (2017) sz. határozatot, amelyben legmélyebb aggodalmát fejezte ki a Koreai Népi Demokratikus Köztársaság (a továbbiakban: KNDK) 2017. július 3-i és a 2017. július 28-i ballisztikusrakéta-tesztje, valamint a 2017. szeptember 2-i atomkísérlete miatt, és új intézkedéseket vezetett be a KNDK ellen. Ezek az intézkedések tovább erősítik az 1718 (2006) sz., az 1874 (2009) sz., a 2087 (2013) sz., a 2094 (2013) sz., a 2270 (2016) sz., a 2321 (2016). sz. és a 2356 (2017) sz. ENSZ BT-határozatok által bevezetett korlátozó intézkedéseket.
            
         
               (3)
            
            
               A 2017. szeptember 14-én a Tanács elfogadta a (KKBP) 2017/1562 határozatot (3), és 2017. október 10-én elfogadta a (KKBP) 2017/1838 határozatot (4), amelyek módosítják a (KKBP) 2016/849 határozatot a 2371 (2017) sz. és a 2375 (2017) sz. ENSZ-BT határozatban bevezetett új intézkedések végrehajtása érdekében.
            
         
               (4)
            
            
               A 2017. szeptember 14-én a Tanács elfogadta a (KKBP) 2017/1548 rendeletet (5), és a 2017. október 10-én elfogadta az (EU) 2017/1836 tanácsi rendeletet (6), mindkettő módosította az (EU) 2017/1509 rendeletet a (KKBP) 2016/849 tanácsi határozatban bevezetett új intézkedések végrehajtása érdekében.
            
         
               (5)
            
            
               2017. október 16-án a Tanács úgy határozott, hogy tovább bővíti a KNDK-ban és a KNDK-val megvalósuló uniós beruházások tilalmát minden ágazatra, 15 000 EUR-ról 5 000 EUR-ra csökkenti a KNDK-ba küldhető személyes pénzküldemények értékhatárát, és bevezeti a KNDK-ba irányuló nyersolajexport tilalmát.
            
         
               (6)
            
            
               Az említett intézkedések a Szerződés hatálya alá tartoznak, ennélfogva – különösen a valamennyi tagállamban történő egységes alkalmazásuk biztosítása céljából – a végrehajtásukhoz uniós szintű jogszabály szükséges.
            
         
               (7)
            
            
               Az (EU) 2017/1509 rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések érvényesülésének biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   Az (EU) 2017/1509 rendelet a következőképpen módosul:
   
               1.
            
            
               A 16e. cikk helyébe a következő szöveg lép:
               „16e cikk
               (1)   A 16d. cikktől eltérve, a tagállamok illetékes hatóságai engedélyezhetik a kizárólag humanitárius célokra szolgáló finomított kőolajtermékekkel kapcsolatos ügyleteket, amennyiben az alábbi összes feltétel teljesül:
               
                           a)
                        
                        
                           az ügyletekben nem vesznek részt olyan személyek vagy szervezetek, akik vagy amelyek összefüggésbe hozhatók a KNDK nukleáris vagy ballisztikusrakéta-programjaival, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozatban megtiltott egyéb tevékenységekkel, beleértve a XIII., XV., XVI. és XVII. mellékletben jegyzékbe vett személyeket, szervezeteket és szerveket;
                        
                     
                           b)
                        
                        
                           az ügylet nem eredményez bevételt a KNDK nukleáris vagy ballisztikusrakéta-programjai, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozatban megtiltott egyéb tevékenységek számára;
                        
                     
                           c)
                        
                        
                           a szankcióbizottság nem értesítette a tagállamokat az összesített éves határérték 90 %-ának eléréséről; és
                        
                     
                           d)
                        
                        
                           az érintett tagállam 30 naponta értesíti a szankcióbizottságot a kivitel összegéről és az ügyletben részt vevő összes féllel kapcsolatos információkról.
                        
                     (2)   Az érintett tagállam értesíti a többi tagállamot és a Bizottságot az (1) bekezdés alapján megadott engedélyekről.”.
            
         
               2.
            
            
               A 16g. cikk helyébe a következő szöveg lép:
               „16g cikk
               (1)   A 16f. cikktől eltérve, a tagállamok illetékes hatóságai engedélyezhetik a nyersolajjal kapcsolatos ügyleteket, amennyiben az alábbi összes feltétel teljesül:
               
                           a)
                        
                        
                           a tagállam illetékes hatósága megállapította, hogy ez az ügylet kizárólag humanitárius célokat szolgál; és
                        
                     
                           b)
                        
                        
                           a tagállam megkapta a szankcióbizottság eseti mérlegelésen alapuló előzetes jóváhagyását a 2375 (2017) sz. ENSZ BT-határozat 15. cikkének megfelelően.
                        
                     (2)   Az érintett tagállam értesíti a többi tagállamot és a Bizottságot az (1) bekezdés szerint megadott bármely engedélyről.”.
            
         
               3.
            
            
               A 17. cikk (2) bekezdésének a) pontja helyébe a következő szöveg lép:
               
                           „a)
                        
                        
                           bármilyen, az (1) bekezdésben említett vagy a KNDK-ban székhellyel rendelkező természetes személlyel vagy jogi személlyel, szervezettel vagy szervvel közös vállalkozást vagy gazdálkodó szervezetet létrehozni, fenntartani vagy működtetni, vagy abban tulajdonosi érdekeltséget szerezni, fenntartani vagy növelni azt, beleértve a teljes körű felvásárlást, illetve részvények vagy részesedést biztosító egyéb értékpapírok megszerzését is az (1) bekezdésben említett vagy a KNDK-ban székhellyel rendelkező jogi személyekkel, szervezetekkel vagy szervekkel vagy a KNDK-ban tevékenységekben részt venni, vagy eszközökben részesedést szerezni;”.
                        
                     
         
               4.
            
            
               A 17a cikk helyébe a következő szöveg lép:
               „17a cikk
               1.   17. cikk (2) bekezdésének a) pontjában meghatározott tilalomtól eltérve, a tagállamok illetékes hatóságai engedélyezhetik az ilyen tevékenységeket, különösen a nem kereskedelmi közös vállalkozásokkal vagy szövetkezeti egységekkel, vagy a bevételt nem termelő közszolgáltatási infrastrukturális projektekkel kapcsolatos tevékenységeket, feltéve, hogy a tagállam megkapta a szankcióbizottság eseti mérlegelésen alapuló előzetes jóváhagyását.
               2.   17. cikk (2) bekezdésének b) pontjában meghatározott tilalomtól eltérve a tagállamok illetékes hatóságai engedélyezhetik az ilyen tevékenységeket, amennyiben azok nem kapcsolódnak közös vállalkozásokhoz vagy szövetkezeti egységekhez, és a tagállam megállapította, hogy ezek a tevékenységek kizárólag humanitárius célokat szolgálnak, és nem kapcsolódnak a hagyományos fegyverekkel kapcsolatos iparágakkal, vagy a bányászati, a finomítási és a vegyipari ágazattal, a kohászattal és fémmegmunkálással, valamint a repülés- és űrtechnikával összefüggő tevékenységekhez.
               Az érintett tagállam értesíti a többi tagállamot és a Bizottságot az (1) és (2) bekezdés szerint megadott bármely engedélyről.”
            
         
               5.
            
            
               A 21. cikk a következőképpen módosul:
               
                           a)
                        
                        
                           A (4) bekezdés helyébe a következő szöveg lép:
                           „(4)   Az (1) és (2) bekezdésben említett tilalmak nem alkalmazandók az alábbi tranzakciókra, amennyiben azok legfeljebb 15 000 EUR vagy annak megfelelő összegű pénzátutalással járnak:
                           
                                       a)
                                    
                                    
                                       élelmiszerekkel, egészségüggyel vagy orvosi felszerelésekkel kapcsolatos, valamint mezőgazdasági vagy humanitárius célokat szolgáló ügyletek;
                                    
                                 
                                       b)
                                    
                                    
                                       az e rendeletben előírt mentességek végrehajtásával kapcsolatos tranzakciók;
                                    
                                 
                                       c)
                                    
                                    
                                       az e rendelet által elrendelt tilalom alá nem tartozó, konkrét kereskedelmi szerződéssel kapcsolatos tranzakciók;
                                    
                                 
                                       d)
                                    
                                    
                                       a kizárólag az Unió vagy tagállamai által finanszírozott projektek végrehajtásához szükséges tranzakciók, amennyiben azok fejlesztési célkitűzésként közvetlenül a polgári lakosság szükségleteit szolgálják vagy a nukleáris leszerelést mozdítják elő; és
                                    
                                 
                                       e)
                                    
                                    
                                       a nemzetközi jog szerint mentességet élvező diplomáciai vagy konzuli képviseletekkel vagy nemzetközi szervezetekkel kapcsolatos tranzakciók, amennyiben ezekre a tranzakciókra az adott diplomáciai vagy konzuli képviselet vagy nemzetközi szervezet hivatalos céljaira való felhasználás céljából kerül sor.”;
                                    
                                 
                     
                           b)
                        
                        
                           A cikk a következő bekezdéssel egészül ki:
                           „(5)   Az (1) és (2) bekezdésben említett tilalmak nem alkalmazandók a személyes pénzküldeményeket érintő tranzakciókra, amennyiben azok legfeljebb 5 000 EUR vagy annak megfelelő összegű pénzátutalással járnak.”.
                        
                     
         
               6
            
            
               A 22. cikk a következőképpen módosul:
               
                           a)
                        
                        
                           az (1) bekezdés helyébe a következő szöveg lép:
                           „(1)   A 21. cikk (1) és (2) bekezdésében foglalt tilalmaktól eltérve a tagállamok illetékes hatóságai engedélyezhetik:
                           
                                       a)
                                    
                                    
                                       a 21. cikk (4) bekezdésének a)–e) pontjában említett, 15 000 EUR-t vagy annak megfelelő értéket meghaladó tranzakciókat; valamint
                                    
                                 
                                       b)
                                    
                                    
                                       a 21. cikk (5) bekezdésében említett, 5 000 EUR-t vagy annak megfelelő értéket meghaladó tranzakciókat.”;
                                    
                                 
                     
                           b)
                        
                        
                           a (2) bekezdés helyébe a következő szöveg lép:
                           „(2)   Az (1) bekezdésben szereplő, az engedélyre vonatkozó kérelem attól függetlenül alkalmazandó, hogy az átutalásra egyetlen műveletben vagy több, látszólag összetartozó műveletben kerül sor. E rendelet alkalmazásában a »több, látszólag összetartozó művelet« az alábbiakra terjed ki:
                           
                                       a)
                                    
                                    
                                       a 21. cikk (2) bekezdésének hatálya alá tartozó ugyanazon hitelintézetektől vagy pénzügyi intézményektől vagy azok számára, illetve ugyanazon KNDK-beli személytől, szervezettől vagy szervtől induló vagy azok számára történő egymást követő átutalások láncolata, amelyeket egyetlen pénzátutalási kötelezettséggel kapcsolatosan hajtanak végre, amennyiben az egyes átutalások nem érik el a 15 000 EUR-t a 21. cikk (4) bekezdésében foglalt tranzakciók esetében vagy az 5 000 EUR-t a 21. cikk (5) bekezdésében foglalt tranzakciók esetében, az összesített összegük azonban megfelel az engedélyeztetési feltételeknek; valamint
                                    
                                 
                                       b)
                                    
                                    
                                       különböző pénzforgalmi szolgáltatók vagy természetes vagy jogi személyek bevonásával végzett átutalások láncolata, amely egyetlen pénzátutalási kötelezettséghez kapcsolódik.”.
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2017. október 16-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  HL L 141., 2016.5.28., 79. o.
   
   
      (2)  A Tanács (EU) 2017/1509 rendelete (2017. augusztus 30.) a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről (HL L 224., 2017.8.31., 1. o.)
   
      (3)  A Tanács (KKBP) 2017/1562 határozata (2017. szeptember 14.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról (HL L 237., 2017.9.15., 86. o.).
   
      (4)  A Tanács (KKBP) 2017/1838 határozata (2017. október 10.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról (HL L 261., 2017.10.11., 17. o.).
   
      (5)  A Tanács (EU) 2017/1548 rendelete (2017. szeptember 14.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet módosításáról (HL L 237., 2017.9.15., 39. o.).
   
      (6)  A Tanács (EU) 2017/1836 rendelete (2017. október 10.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet módosításáról (HL L 261., 2017.10.11., 1. o.).